
 7.1.2010
 BG
 Официален вестник на Европейския съюз
 L 3/10
 РЕГЛАМЕНТ (ЕС) No 9/2010 НА КОМИСИЯТА
 от 23 декември 2009 година
 относно разрешаването на ендо-1,4-бета-ксиланаза, получена от Trichoderma reesei (ATCC PTA 5588), като фуражна добавка за пилета за угояване, кокошки носачки, патици и пуйки за угояване (притежател на разрешителното Danisco Animal Nutrition, Finnfeeds International Limited)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавките за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда възможността за издаване на разрешително за употреба на добавки при храненето на животните, както и основанията и процедурите за издаването на такова разрешително.
 (2)
 В съответствие с член 7 от Регламент (ЕО) No 1831/2003 беше подадено заявление за разрешително за препарата, посочен в приложението към настоящия регламент. Това заявление беше придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (3)
 Заявлението се отнася до разрешаване на употребата на ензимния препарат от ендо-1,4-бета-ксиланаза, получена от Trichoderma reesei (ATCC 5588), като фуражна добавка за пилета за угояване, кокошки носачки, патици и пуйки за угояване, който трябва да се причисли към категорията „зоотехнически добавки“.
 (4)
 В становищата си от 12 и 19 септември 2007 г. (2), от 22 ноември 2007 г. (3) и от 2 юли 2009 г. (4) Европейският орган по безопасност на храните (наричан по-долу „органът“) заключи, че ензимният препарат от ендо-1,4-бета-ксиланаза, получена от Trichoderma reesei (ATCC PTA 5588), не се отразява неблагоприятно върху здравето на животните, човешкото здраве или околната среда и че употребата на посочения препарат подобрява състоянието на животните. Органът не счита, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) No 1831/2003.
 (5)
 Оценката на посочения препарат показва, че са изпълнени условията за разрешителното, определени в член 5 от Регламент (ЕО) No 1831/2003. Поради това употребата на посочения препарат следва да бъде разрешена според предвиденото в приложението към настоящия регламент.
 (6)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Препаратът, посочен в приложението, принадлежащ към категорията „зоотехнически добавки“ и към функционалната група „подобрители, увеличаващи смилаемостта на храната“, се разрешава като добавка при храненето на животните съгласно условията, определени в приложението.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 23 декември 2009 година.
 За Комисията
 José Manuel BARROSO
 Председател
 (1) ОВ L 268, 18.10.2003 г., стр. 29.
 (2) The EFSA Journal (2007 г.) 548, стр.